Măsuri mai drastice în piețe. Cei care nu respectă regulile îşi pot pierde contractul.
Piețe: trasee separate intrare/ieșire, triaj și distanță de cel puțin 2 metri. Comercianții din piețe care nu respectă regulile își pot pierde contractul. În România sunt 514 piețe agroalimentare.
Măsuri din ce în ce mai drastice în piețe: trasee separate de acces. Unul la intrare și unul la ieșire. Se va face triaj iar distanța între clienți trebuie să fie de minim doi metri.Așa s-au concluzionat discuțiile de astăzi dintre Prefectura Capitalei și reprezentanții piețelor. Iar comercianții care nu respectă asta cu strictețe vor rămâne fără contract în piață. Îți reamintesc că în România sunt peste 500 de piețe agroalimentare. Iar 50% dintre legumele româneşti se vând în pieţe. Doar 20% din producţie ajunge în supermarketuri."S-a pus foarte mult accent pe acel triaj observaţional de care vorbeşte Ordinul comun al ministrului Agriculturii şi al ministrului Sănătăţii",a spus purtătorul de cuvânt al Prefecturii București, Mariana Stancu-Ţipişcă.– Asociaţia Administratorilor Pieţelor din România: 35 de pieţe– 50% dintre legumele româneşti se vând în pieţe– 20% din producţie ajunge în supermarketuri şi restul este vândută la negru– Producţia de fructe şi legume româneşti: aproape 5 milioane de tone anual – În 2019, România a produs 3,5 milioane de tone de legume şi aproape 1,5 milioane de tone de fructe.